movie news News: நாளை மறுநாள் நயன்தாரா பிறந்தநாள் பரிசாக நள்ளிரவில்!! - Title & First look of #Nayanthara's film directed by Minjur Gopi to be released on 17th Nov 12PM | Samayam Tamil
Title & First look of #Nayanthara's film directed by Minjur Gopi to be released on 17th Nov 12PM
TNN | Updated: Nov 15, 2016, 04:37PM IST
சென்னை: நயன்தாரா பிறந்தநாள் பரிசாக, அவர் நடித்து வரும் நயன்தாரா 55 படத்தின் பெயர் மற்றும் முதல்பார்வை (ஃபர்ஸ்ட் லுக்) வெளியாகவுள்ளது.
மீஞ்சூர் கோபியை அவ்வளவு எளிதாக யாரும் மறந்துவிட முடியாது. ஏஆர் முருகதாஸ் இயக்கத்தில் இளைய தளபதி விஜய் நடிப்பில் வெளியான "கத்தி" படத்தின் கதை என்னுடையது என நீதிமன்றத்தில் வழக்கு தொடர்ந்தவர் தான் மீஞ்சூர் கோபி. இதுபோன்ற வழகுகளை பலர் தொடர்ந்தாலும், மீஞ்சூர் கோபி தரப்பில் அப்போது உண்மை இருப்பதகாவே பார்க்கப்பட்டது.
மேலும், வடசென்னை அரசியலை மையமாக வைத்து கோபி எழுதிய கருப்பர் நகர் என்ற கதையை தான் "மெட்ராஸ்" என்ற படமாக பா.ரஞ்சித் சுட்டுவிட்டார் எனவும் பிரச்சனை எழுந்தது.
அப்போதே கோபிக்கு ஆதரவு கொடுத்தவர் நம்ம நயன்தாரா. அதோடு மட்டுமல்லாமல், அவர் இயக்கத்தில் ஒரு படமும் நடித்து வந்தார். அந்த படத்திற்கு இன்னமும் பெயரிடப்படவில்லை. ராமநாதபுரத்தில் தொடங்கப்பட்ட அந்த படம் இறுதி கட்டத்தை எட்டியுள்ளதாக கூறப்படுகிறது.
இந்நிலையில், இந்த படத்தின் பெயர் மற்றும் முதல்பார்வை (ஃபர்ஸ்ட் லுக்) வெளியாகவுள்ளது. அதனை, நாளை மறுநாள் (நவம்பர் 17-ம் தேதி) நள்ளிரவு 12 மணிக்கு, ரசிகர்களுக்கு நயன்தாராவின் பிறந்தநாள் (நயனுக்கு நவம்பர் 18-ம் தேதி பிறந்தநாள்) பரிசாக படக்குழுவினர் வெளியிடவுள்ளனர்.
நாயகிக்கு முக்கியத்துவம் கொடுத்து எடுக்கப்பட்டு வரும் அப்படத்தில், நயன்தாரா மாவட்ட ஆட்சியராக நடிப்பதாக தெரிகிறது. காக்கா முட்டை படத்தில் நடித்த சிறுவர்களான விக்னேஷ், ரமேஷ் உள்ளிட்ட பலர் நடிக்கின்றனர்.
கோட்பாடி ஜெ.ராஜேஷ் தயாரிக்கும் இந்த படம், ஓம் பிரகாஷ்-ஒளிப்பதிவு, தேசிய விருது வென்ற லால்குடி இளையராஜா-கலை இயக்கம், பீட்டர் ஹெய்ன்-சண்டை வடிவமைப்பு என பக்கா டீம்முடன் களமிறங்குகிறது. இதுவும் தண்ணீர் பிரச்னை குறித்த படம் தானாம்!!
Web Title Title & First look of #Nayanthara's film directed by Minjur Gopi to be released on 17th Nov 12PM
மேலும் செய்திகள்:மீஞ்சூர் கோபி|நயன்தாரா பிறந்தநாள்|நயன்தாரா 55|நயன்தாரா|கேஜிஆர் ஸ்டுடியோஸ்|Nayanthara Birthday|nayanthara 55|nayanthara|minjur gopi|kjr studios